АҞӘА, цәыббра 18 – Sputnik. Рустам Амԥар Џьек Миуллер дииааит цәыббра 17 ауха Ниу-Иорк имҩаԥысуаз зых иақәиҭу ақәԥаразы атурнир "Beat the Streets" аҿы ҳәа аанацҳауеит Аԥсны аспорт азы Аҳәынҭеилакы.
Аԥсуа спортсмен даиааит Еиду Америкатәи аштатқәа еизгоу акомандаҿ иреиӷьқәоу иреиуоу, 10:6 ҳәа.
"Аԥсны аспорт азы Аҳәынҭеилакы ахантәаҩы Џьамал Гәбаз Рустам Амԥар аиааира идиныҳәалеит, изеиӷьеишьеит ԥхьаҟагьы ақәҿиарақәа, аиааира ҿыцқәа", - аҳәоит Аԥсны аспорт азы Аҳәынҭеилакы адырраҭараҿы.
Рустам Амԥар – жәларбжьаратәи акласс иатәу аспорт азҟаза, Урыстәыла ақәыԥшцәа рыбжьара аиндаҭлара аиааиҩы, Европеи адунеии рҟны ақәыԥшцәа рыбжьара аиндаҭлара апризиор, адунеи Ахраҿа занашьоу, Иван Иарыгин ихьӡ зху аиндаҭлараҿы Гран-при занашьоу.
Иара убас шәаԥхьар ҟалоит: